PÁLYÁZATI FELHÍVÁS

A **Debreceni Vízmű Zrt.**

 4025 Debrecen, Hatvan u. 12-14. (Telefon: 52-513-513, telefax: 52-513-531)

# EGYFORDULÓS NYÍLT PÁLYÁZATOT

hírdet „Ivóvíz kezelési vegyi anyagok beszerzése 2020.” tárgyában.

**Szállítandó áru:**

|  |  |  |
| --- | --- | --- |
| **Megnevezés** | **Mennyiség(kg/év)** | **Eltérés** |
| Nátrium-hipoklorit 150g/l | 50.000 | +/-10% |
| Nátrium-klorit 7,5% | 1.900 | +/-10% |
| Hidrogén-peroxid 50%-os | 24.700 | +/-10% |
| Klór min.99%-os | 20.400 | +/-10% |
| Kálium-permanganát 99%-os | 1.700 | +/-10% |
| Nátrium-hidroxid 99%-os(szilárd) | 3.700 | +/-10% |
| Mangán II klorid 1-hidrát.min.97%-os | 60 | +/-50% |
| Sósav 30-33% | 13.100 | +/-10% |
| Sósav 9,25% | 3.100 | +/-10% |
| Oxálsav 2-hidrát | 150 | +/-10% |

**Teljesítés határideje:** a szerződés megkötésétől számítva ütemezett szállítással 1 év, azaz egy év időtartamra, folyamatos.

**Teljesítés helye:** Debreceni Vízmű Zrt. **üzemeltetési területén lévő telephelyei**, az Ajánlattételi dokumentáció I. 6. pontjában meghatározottak szerint.

**Szerződés típusa:** Adásvételi keretszerződés

**Az ajánlat benyújtása:** *Az írásos ajánlatot* zárt borítékban, **„Ivóvíz kezelési vegyi anyagok beszerzése 2020”** jelige feltüntetésével 2 példányban, melyből egy eredeti papír alapon és egy digitális másolati szkennelt példányban tartós adathordozón (CD vagy DVD), PDF formátumban, magyar nyelven, személyesen, vagy meghatalmazott útján, vagy postai úton úgy, hogy a beadási határidőn belül a pályázat kiírójához megérkezzen.

**Szerződés tervezet(ek):** ajánlatában az Ajánlattevő az Ajánlattételi dokumentáció 6. számú mellékletben meghatározott tartalommal szerződés tervezetet mellékel az aláírásra jogosultak cégszerű aláírásával. Amennyiben Ajánlattevő klór szállítására ad ajánlatot, az arra vonatkozó adásvételi keretszerződést (is) kérjük a fenti követelmények szerint becsatolni.

**Ajánlattételi határidő:** 2020. augusztus 24. 10.00 óra

**Az ajánlatok beadásának helye:** Debreceni Vízmű Zrt. (Debrecen, Hatvan u.12-14.)

 III. emelet 316-os iroda (Logisztikai csoport)

**Az ajánlatok bontásának helye és időpontja:** 2020. augusztus 24-én 10.00 órakor, a Debreceni Vízmű Zrt. (Debrecen, Hatvan u.12-14.) III. emelet 316-os iroda (Logisztikai csoport).

**Ajánlati kötöttség:** az ajánlattételi határidő lejártát követő 45 nap

**Részajánlat tételi lehetőség:** Ajánlatkérő részajánlat tételi lehetőséget biztosít Ajánlattevők részére, az Ajánlattételi dokumentációban meghatározott feltételek szerint.

**Értékelési szempontok:**

Ajánlatkérőaz ajánlatokat a létrehozott Bíráló Bizottság javaslatát figyelembe véve, **„a legalacsonyabb összegű ellenszolgáltatás”** elve szerint értékeli.

**Az ár megadása:** a pályázónak az árat magyar forintban kell megadnia a következő formátumban: **ajánlati ár Ft/kg+ÁFA**

**Felolvasólap küldése:** az Ajánlattevő az Ajánlattételi dokumentáció 1. számú mellékletben meghatározott tartalommal Felolvasó lapot csatol ajánlatához.

**Az eredményhirdetés időpontja:** az ajánlattevők a pályázat eredményéről 45 napon belül írásbeli értesítést kapnak.

## A kiíró fenntartja a jogát, hogy

* A pályázati eljárást indoklás nélkül eredménytelennek nyilvánítsa.
* A nyertes ajánlattevő visszalépése esetén jogosult a második helyezett ajánlattevővel szerződést kötni.

**Eredménytelen a pályázat, ha:**

* Nem érkezett ajánlat
* Kizárólag érvénytelen ajánlatok érkeztek
* Nem érkezett a kiíró számára megfelelő ajánlat az ellenszolgáltatás tekintetében.

**Érvénytelen a pályázat, ha:**

* Azt a beadási határidő után nyújtották be.
* Az ajánlat tartalma nem felel meg a pályázati felhívás feltételeinek.
* Nem zárt borítékban beadott ajánlat.
* A pályázó nem jogosult az eljárásban részt venni.

**A részletes felhívási dokumentáció igényelhető:**

*Debreceni Vízmű Zrt.*

*Varga Zsolt logisztikai csoportvezetőtől a* *varga.zsolt@debreceni-vizmu.hu* *vagy*

*Szoboszlai Rita anyaggazdálkodási előadótól a* *szoboszlai.rita@debreceni-vizmu.hu* *e-mail címen*

A pályázati eljárással kapcsolatban további tájékoztatást ad: Varga Zsolt logisztikai csoportvezető 4025 Debrecen, Hatvan u. 12-14. III. emelet 316., Telefon: 52-513-580; e-mail: varga.zsolt@debreceni-vizmu.hu;